
ΕΦΗΜΕΡΙΣΤΗΣΚΥΒΕΡΝΗΣΕϋΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

9 ΟΚΤΩΒΡΙΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1024 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέου; εκτάσεως 400 τ.μ. στη θέση «Ταφρά» του 
Δήμου Ν. Μάκρης του Νομού Αττικής. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών. 2 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται εντός τοι^ 
ρυμοτομικού σχεδίου της Κοινότητας Κορώνης (Ν. Μεσσηνίας) 
και καθορισμός ειδικών όρων και περιορισμών δόμησης αυτού . . 3 
Τροποποίηση ρυμοτομικού σχεδίου πόλεως στο Ο.Τ. 79 που περι¬ 
κλείεται από τις οδούς Αμφιπόλεως, Νοταρά, Σούτσου και ανω¬ 
νύμου πεζοδρόμου του Δήμου Ευόσμου Ν. Θεσ/νίκης. 4 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 643 (1) 

Κήρυξη ως αναδασωτέας εκτάσεως 400 τ.μ. στη θέση «Ταφρά» του Δή¬ 
μου Ν. Μάκρης του Νομού Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1) Τις διατάξεις του Ν. 3200/55 «περί Διοικητικής Αποκεντρώ- 
σεως», όπως αυτές τροποποιήθηκαν μεταγενέστερα με τις διατάξεις του 
Ν.Δ. 532/70. 

2) Τις διατάξεις του Ν.Δ. 1147/1972 «περί Διοικήσεως Μείζονος 


Πρωτευούσης» σε συνδυασμό με τις όμοιες του 711/72 Β.Δ. 

3) Τις διατάξεις της παρ. 3 του άρθρου 117 του Συντάγματος. 

4) Τις διατάξεις του Ν. 998/79 «περί προστασίας των Δασών και 
των Δασικών εν γένει εκτάσεων της Χώρας» και ειδικότερα: 

α) Του άρθρου 41 παρ. 1 

β) Του άρθρου 38 παρ. 1 

5) Τις διαταγές του Υπουργείου Γεωργίας: 

α) 160417/1180/8.7.80 «περί οδηγιών για τις αναδασωτέες 
εκτάσεις». 

β) 182447/3049/24.9.80. 

6) Την αριθ. 5931/π.ε./10.2.92 πρόταση του Δασαρχείου Πεντέ¬ 
λης σχετικά με την κήρυξη ως αναδασωτέας της αναφερομένης στο 
θέμα εκτάσεως, αποφασίζουμε: 

Κηρύσσουμε αναδασωτέα, ώστε να αποκλεισθεί η διάθεσή της για 
άλλο προορισμό, τη δημόσια διακατεχόμενη δασική έκταση, εμβαδού 
τετρακοσίων (400) τετραγωνικών μέτρων που βρίσκεται στη θέση «Τα¬ 
φρά» περιφέρειας Δήμου Ν. Μάκρης Ν. Αττικής, με σκοπό τη διατήρηση 
του χαρακτήρα της δασικής εκτάσεως της οποίας η δασική βλάστηση, 
που αποτελείτο από πρίνους, σχίνους και αγριελιές, καταστράφηκε με 
παράνομη εκχέρσωση και στη συνέχεια με τοποθέτηση λυόμενης οικίας 
σε τσιμεντένια βάση διαστάσεων 15 X 13 μ. στο χρονικό διάστημα από 
Ιούλιο 1989 έως Οκτώβριο 1991, προσδιορίζεται δε από τα στοιχεία : 
Α-Β-Γ - Δ- Α- όπως φαίνονται στο συνημμένο διάγραμμα το οποίο 
αποτελεί αναπόσπαστο μέρος της αποφάσεως αυτής και έχει όρια: 

Ανατολικά: Με παρανόμως διανοιγέντα δρόμο. 

Δυτικά: Με δάσος πεύκης. 

Βόρεια: Με δάσος πεύκης. 

Νότια: Με δάσος πεύκης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 23 Ιουλίου 1992 
Ο Νομάρχης 

ΕΥΑΓ. ΧΑΡΑΛΑΜΠΙΔΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (α' 58). 

2. Τις διατάξεις του Π. Δ/τος 470/1979 «περί μετασχηματισμού 
των συντελεστών δομήσεως εις εμβαδά κατά την εφαρμογή του Ν. 
880/1979» (Α' 138) όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α 154), 
όπως τροποποιήθηκε με το υπ’ αριθμόν 367/1987 Π. Δ/γμα (Α 
163). 

4. Τις διατάξεις του άρθρου 23 παρ. 1 (εδ. ιδ) του Ν. 1558/1985 
«Κυβέρνηση και Κυβερνητικά Όργανα» (Α' 137). 

5. Την ΐ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

6. Την 2194/1991 πράξη συναίνεσης ενώπιος της Συμβολαιογρά¬ 
φου Μυτιλήνης Εριφύλης Τατά - Βασιλικάκη, των Ευστρατίου Βα- 
κουλή και θεοφανώ Βακουλή, αποκλειστικών κυρίων του περιγραφομέ- 
νου στο άρθρο 1 του παρόντος ακινήτου. 

7. Την κατόπιν αυτοψίας της υπαλλήλου μας Χριστοφίλου Νικολέτ- 
τας, επιβεβαίωση των εμπλεκομένων στον υπολογισμό του μεταφερό- 
μενου συντελεστή δόμησης στοιχείων του ακινήτου που βρίσκεται εντός 
του ρυμοτομικού σχεδίου Αθηνών επί των οδών Πλαπούτα 37 και Ψαλ- 
λίδα 4. 

8. Την 721/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

9. Την 33369/1992 απόφαση του Υφυπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης με πρόταση του Υφυπουργού Περιβάλλοντος Χωροταξίας 
και Δημοσίων Έργων, αποφασίζουμε: 


Άρθρο 1 

1. Εγκρίνεται η μεταφορά του συντελεστή δόμησης του ακίνητου 
(βαρυνομένου) που βρίσκεται εντός του ρυμοτομικού σχεδίου Αθηνών 
επί των οδών Πλαπούτα 37 και Ψαλλίδα 4 και έχει χαρακτηριστεί ως 
διατηρητέο με την 44056/4553/1988 (Δ' 525) απόφαση του Ανα¬ 
πληρωτή Υπουργού Περιβάλλοντος, Χωροταξίας και Δημοσίων Έρ¬ 
γων και του οποίου την αποκλειστική κυριότητα έχουν οι παραπάνω συ- 
ναινούντες στην μεταφορά του συντελεστή δόμησης Ευστράτιος Βακου- 
λής και θεοφανώ Βακουλή όπως το βαρυνόμενο ακίνητο φαίνετια με 
στοιχεία Α, Β, Γ, Δ, Α στο σχετικό πρωτότυπο διάγραμμα σε κλίμακα 
1:200 που θεωρήθηκε από τον Προϊστάμενο της Διεύθυνσης Τοπογρα¬ 
φικών Εφαρμογών με την 74154/1992 πράξη του και που αντίτυπό 
του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν οικοπέδου: 152,45 τ.μ. 

β. Ποσοστό κάλυψης: 70%. 

γ. Συντελεστής δόμησης βάσει του οποίου πραγματοποιείται η μετα¬ 
φορά: 3,19 (άρθρο 23 παρ. 5 ΓΟΚ/85). 

δ. Δομήσιμες επιφάνειες που αντιστοιχούν σ’ αυτό είναι: 486,315 
τ.μ. (152,45 X 3,19 = 486,315 τ.μ.). 

ε. Δομημένη επιφάνεια: 249,86 τ.μ. (119,67 τ.μ. στο ισόγειο και 
130,19 τ.μ. στους ορόφους). 

στ. Μεταφερόμενη δομήσιμη επιφάνεια: 236,46 τ.μ. (486,315 τ.μ. 
- 249,86 τ.μ. = 236,46 τ.μ.) από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Ευστρατίου Βακουλή και Θεοφανούς Βακουλή για εμβαδόν 
236,46 τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μύκονος, 12 Αυγούστου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΑΠΟΦΑΣΕΙΣ 

Α Ρ ιθ. 80357/5417 (3) 

Χαρακτηρισμός ως διατηρητέου του κτιρίου που βρίσκεται εντός του ρυ¬ 
μοτομικού σχεδίου της Κοινότητας Κορώνης (Ν. Μεσσηνίας) και 

καθορισμός ειδικών όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
τυ Ν. 1577/1985 «Γ.Ο.Κ.» και άλλες σχετικές διατάξεις» (Α’ 91). 

2. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

3. Την 67598/758/16.6.1992 απόφαση «Μεταβίβαση αρμοδιο¬ 
τήτων του Υφυπουργού Περιβάλλοντος, Χωροταξίας και Δημοσίων 
Έργων στον Γενικό Γραμματέα στους Γενικούς Διευθυντές και στους 
Προϊσταμένους Διευθύνσεων και Τμημάτων του Υπουργείου Περιβάλ¬ 
λοντος, Χωροταξίας και Δημοσίων Έργων» (Β' 435). 

4. Την από 30.7.1992 αιτιολογική έκθεση της Διεύθυνσης Πολεο- 
δομικού Σχεδιασμού - Τμήμα Παραδοσιακών Οικισμών. 

5. Την από 6.8.1992 (Α. Πρω. ΥΠΕ.ΧΩ.Δ.Ε. 78276/7334/ 
6.8.1992) σύμφωνη γνώμη των ενδιαφερομένων, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται εντός του 
ρυμοτομικού σχεδίου της Κοινότητας Κορώνης (Ν. Μεσσηνίας) επί της 
οδού Αγ. Γεωργίου Ο.Τ. 33, φερόμενο ως ιδιοκτησία Ιωάννη Κωνστα¬ 
ντίνου Ράλλη, Πυλίας Ιωάννη Ράλλη, Κωνσταντίνου Ιωάννη Ράλλη, 
Μαρίας Ιωάννη Ράλλη, Γεωργίας Ιωάννη Ράλλη, όπως φαίνεται σημει¬ 
ωμένο με μαύρη διαγράμμιση στο σχετικό πρωτότυπο διάγραμμα σε 
κλίμακα 1:2000 που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την πράξη του και που αντίτυπό του σε 
φωτοσμίκρυνση δημοσιεύεται με την παρούσα απόφαση. 


2. Διατηρητέο χαρακτηρίζεται το αρχικό κτίριο καθώς και τα στοι¬ 
χεία του περιβάλλοντος αυτό χώρου (μάντρες, κρήνες, αυλόθυρες, 
κ.λπ.) όπως και οι εναρμονιζόμενες με το αρχικό κτίριο μεταγενέστερες 
προσθήκες όχι όμως και τα πάσης φύσεως προσκτίσματα που αλλοιώ¬ 
νουν το αρχικό κτίριο. Ο καθορισμός των προσκτισμάτων που αλλοιώ¬ 
νουν το αρχικό κτίριο πραγματοποιείται από την ΕΠΑΕ. 

3. Στο πιο πάνω κτίριο που χαρακτηρίζεται ως διατηρητέο απαγο¬ 
ρεύεται κάθε αφαίρεση, αλλοίωση ή καταστροφή τόσο των επί μέρους 
αρχιτεκτονικών ή καλλιτεχνικών ή διακοσμητικών στοιχείων του όσο 
και του κτιρίου συνολικά πλην των προσκτισμάτων ή των στοιχείων του 
κτιρίου για τα οποία η Ε.Π.Α.Ε. έχει γνωμοδοτήσει για την αφαίρεσή 
τους. 

4. Επιτρέπεται η επισκευή, ο εκσυγχρονισμός, η στατική ενίσχυση 
και η εσωτερική διαρρύθμιση του κτιρίου, που χαρακτηρίζεται ως δια¬ 
τηρητέο, εφόσον δεν αλλοιώνεται ο αρχιτεκτονικός χαρακτήρας του και 
δεν θίγονται τα διατηρητέα στοιχεία του. 

5. Επιτρέπεται η προσθήκη κατ’ επέκταση του διατηρητέου κτιρίου 
σύμφωνα με τις ισχύουσες πολεοδομικές διατάξεις μετά από σύμφωνη 
γνώμη της Επιτροπής Πολεοδομικού και Αρχιτεκτονικού Ελέγχου 
(Ε.Π.Α.Ε.), εφόσον δεν παραβλάπτεται το διατηρητέο κρίτιο και ο χώ¬ 
ρος που το περιβάλλει. 

6. Επιτρέπεται η χρήση τουριστικής εγκατάστασης. 

7. Δεν επιτρέπεται η τοποθέτηση φωτεινών επιγραφών και διαφημί¬ 
σεων στο χαρακτηριζόμενο ως διατηρητέο κτίριο. 

Επιτρέπονται μόνο οι περιορισμένων διαστάσεων επιγραφές που πλη¬ 
ροφορούν για τυχόν χρήση των χώρων του κριτίου. 

8. Για οποιαδήποτε εργασία στο εξωτερικό και εσωτερικό του διατη¬ 
ρητέου κτιρίου και στο χώρο που το περιβάλλει καθώς και για την τοπο¬ 
θέτηση επιγραφών, απαιτείται η έγκριση της Ε.Π.Α.Ε. 

9. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Σεπτεμβρίου 1992 
Με εντολή Υφυπουργού 
Ο Γενικός Γραμματέας 
ΒΑΣΙΛΗΣ ΚΟΡΚΟΛΟΠΟΥΛΟΣ 

Αριθ. ΑΠ/ΠΜ/4209/157 (4) 

Τροποποίηση ρυμοτομικού σχεδίου πόλεως στο Ο.Τ. 79 που περικλείε¬ 
ται από τις οδούς Αμφιπόλεως, Νοταρά, Σούτσου και ανωνύμου πε¬ 
ζοδρόμου του Δήμου Ευόσμου Ν. Θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17.7.23 «περί Σχεδίων Πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικώτερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47Α) όπως τροποποιή¬ 
θηκαν και συμπληρώθηκαν με το αριθ. Λ018/71 Ν. Δ/γμα (ΦΕΚ 
220Α) και με την παρ. 3 του άρθρου 34 του Ν. 1577/85 (ΦΕΚ 
210Α). 

3. Τις διατάξεις του αριθ. 183/1986 Π. Δ/τος (ΦΕΚ 70Α) και ειδι- 
κώτερα το άρθρο 1. 

4. Την αριθ. Δ.Π/Π.Μ. 12317/549/9.6.89 απόφαση Νομάρχη 
θεσ/νίκης «περί Αναθεώρησης του Ρυμοτομικού Σχεδίου Ευόσμου 
(ΦΕΚ 462 Δ /30.6.89). 

5. Την αριθμ. 370/90 απόφαση του Δημοτικού Συμβουλίου Ευό¬ 
σμου. 


6. Την αριθ. 149/92 (συνεδρία 7η/25.2.92) Πράξη του Συμβου¬ 
λίου Χ.Ο.Π. Ν. Θεσ/νίκης μετά την από 10.2.92 εισήγηση του Τμήμα¬ 
τος Πολεοδομικών Μελετών της Δ/νσης Πολεοδομίας Θεσ/νίκης, απο¬ 
φασίζουμε: 

1. Εγκρίνεται η τροποποίηση του Ρυμοτομικού Σχεδίου πόλεως Δή¬ 
μου Ευόσμου Ν. Θεσ/νίκης στο Ο.Τ. 79 που περικλείεται από τις οδούς 
Αμφιπόλεως, Νοταρά, Σούτσου και ανωνύμου πεζοδρόμου με τον χαρα¬ 
κτηρισμό πεζοδρόμου στο ίχνος παλαιού ιδιωτικού δρόμου, όπως φαίνε¬ 
ται στο τοπογραφικό διάγραμμα σε κλίμακα 1:500 που θεωρήθηκε από 
τον Δ/ντή της Πολεδομίας Θεσ/νίκης και συνοδεύει την απόφαση αυτή. 

2. Η ισχύς της αρχίζει από την δημοσίευσή της στην Εφημερίδα 
της Κυβερνήσεως. 

3. Η απόφαση αυτή με το τοπογραφικό διάγραμμα που την συνοδεύει 
να δημοσιευθούν στην Εφημερίδα της Κυβερνήσεως (Ν.Δ. 1018/ 
71). 

Θεσσαλονίκη, 31 Ιουλίου 1992 

Ο Νομάρχης κ.α.α. 

Ο Διευθυντής Εσωτερικών 
ΑΝΑΣΤ. ΑΝΑΣΤΑΣΟΠΟΤΛΟΣ 














